*Projekts*

LATVIJAS REPUBLIKAS MINISTRU KABINETS

2014. gada \_\_. \_\_\_ Noteikumi Nr. \_\_

Rīgā prot. Nr. \_\_ \_\_. §)

**Kārtība, kādā deleģē valsts pārvaldes uzdevumu –
zemes izpirkuma (pirkuma) līgumu slēgšanu, šo līgumu izpildes kontroli un neizpirktās zemes nodošanu pašvaldības īpašumā**

Izdoti saskaņā ar

[Valsts pārvaldes iekārtas likuma](http://likumi.lv/doc.php?id=63545)

40. panta otro daļu un [Valsts](http://likumi.lv/doc.php?id=34503) un pašvaldību īpašuma privatizācijas un privatizācijas sertifikātu izmantošanas pabeigšanas likuma 3. panta trešās daļas 4.1punktu, 4. panta sesto daļu, 23. panta 11.2daļu un 24. panta 4.1 daļu

1. Noteikumi nosaka kārtību, kādā:

1.1. valsts pārvaldes uzdevumu – zemes izpirkuma (pirkuma) līgumu slēgšanu, šo līgumu izpildes kontroli un neizpirktās zemes nodošanu pašvaldības īpašumā (turpmāk – valsts pārvaldes uzdevums) – deleģē valsts akciju sabiedrībai "Latvijas Attīstības finanšu institūcija Altum" (vienotais reģistrācijas numurs 40003132437, juridiskā adrese Doma laukums 4, Rīga, LV-1977, Latvija) (turpmāk – sabiedrība "Altum");

1.2. sedz sabiedrības "Altum" izdevumus, kas saistīti ar deleģētā valsts pārvaldes uzdevuma izpildi.

2. Sabiedrība "Altum" attiecībā uz valsts pārvaldes uzdevuma izpildi atrodas Ekonomikas ministrijas funkcionālā pārraudzībā.

3. Ekonomikas ministrija ir pilnvarota valsts vārdā parakstīt līgumu ([pielikums](http://likumi.lv/doc.php?id=263466#piel0)) par valsts pārvaldes uzdevuma izpildi (turpmāk – līgums).

4. Valsts Ekonomikas ministrijas personā, sabiedrība "Altum" un Finanšu ministrija kā sabiedrības "Altum" valsts kapitāla daļu turētāja noslēdz līgumu.

5. Valsts pārvaldes uzdevuma izpildē sabiedrība "Altum" ievēro [Valsts](http://likumi.lv/doc.php?id=34503) un pašvaldību īpašuma privatizācijas un privatizācijas sertifikātu izmantošanas pabeigšanas likumu, likumu "Par zemes privatizāciju lauku apvidos", likumu "Par zemes reformas pabeigšanu lauku apvidos", likumu "Par zemes reformas pabeigšanu pilsētās", uz minēto likumu pamata izdotos Ministru kabineta noteikumus, kā arī citus normatīvos aktus saistībā ar valsts pārvaldes uzdevuma izpildi.

6. Finanšu ministrija kopā ar Ekonomikas ministrija, ievērojot līgumā noteikto kārtību, saskaņo sabiedrības "Altum" izdevumus, kas saistīti ar valsts pārvaldes uzdevuma izpildi.

7. Šo noteikumu [6. punktā](http://likumi.lv/doc.php?id=263466#p8) minētajā kārtībā saskaņotie sabiedrības "Altum" izdevumi tiek segti no ieņēmumiem par zemes izpirkuma (pirkuma) līgumu slēgšanu un valsts akciju sabiedrības "Privatizācijas aģentūra" (turpmāk – Privatizācijas aģentūra) rezerves fonda līdzekļiem, kas izveidots saskaņā ar likumu "[Par valsts un pašvaldību īpašuma objektu privatizāciju](http://likumi.lv/doc.php?id=57971)" (turpmāk – rezerves fonds).

8. Maksājumi no rezerves fonda tiek veikti kā priekšapmaksa, reizi ceturksnī sedzot šo noteikumu [6. punktā](http://likumi.lv/doc.php?id=263466#p8) minētajā kārtībā saskaņotos sabiedrības "Altum" izdevumus par kārtējā gada nākamajiem trim mēnešiem.

9. Ja atbilstoši sabiedrības "Altum" sniegtajiem pārskatiem par iepriekšējā ceturksnī veiktajiem izdevumiem un gūtajiem ienākumiem no zemes izpirkuma (pirkuma) līgumu slēgšanas tiek konstatēts naudas līdzekļu pārpalikums, minētie līdzekļi tiek pārcelti uz nākamo ceturksni, attiecīgi samazinot saskaņā ar šo noteikumu [8. punktu](http://likumi.lv/doc.php?id=263466#p10) veiktās priekšapmaksas apmēru.

10. Ekonomikas ministrija ar lēmumu apstiprina no rezerves fonda sabiedrībai "Altum" izmaksājamo līdzekļu apmēru par valsts pārvaldes uzdevuma izpildi un nosūta minēto lēmumu Privatizācijas aģentūrai.

11. Privatizācijas aģentūra piecu darbdienu laikā pēc Ekonomikas ministrijas lēmuma saņemšanas sedz sabiedrības "Altum" izdevumus, kas saistīti ar valsts pārvaldes uzdevuma izpildi.

12. Tieslietu ministrija nodrošina Valsts zemes dienesta sadarbību ar sabiedrību "Altum" tai deleģētā valsts pārvaldes uzdevuma izpildē.

13. Ja sabiedrība "Altum" atkāpjas no līguma, Ekonomikas ministrija sagatavo Ministru kabineta noteikumu projektu par valsts pārvaldes uzdevuma izpildes deleģēšanu citai valsts pārvaldes institūcijai vai privātpersonai un iesniedz minēto projektu Ministru kabinetā.

14. Noteikumi stājas spēkā 2014. gada 6.maijā.

Ministru prezidente Laimdota Straujuma

Finanšu ministrs Andris Vilks

28.04.2014. 10:00

512

M.Stepiņš

67095490 maris.stepins@fm.gov.lv